**Informatīvais ziņojums „Par Latvijas Tautas frontes 25 gadu jubilejas pasākumiem**”

Rīgā,

2013

Informatīvais ziņojums “Par Latvijas Tautas frontes 25 gadu jubilejas pasākumiem” (turpmāk – informatīvais ziņojums) sagatavots, pamatojoties uz Ministru prezidenta 2012.gada 12.jūlija rīkojumu Nr. 266 „Par darba grupas Latvijas Tautas frontes dibināšanas 25.gadskārtas pasākumu organizēšanai” 2.punktu, kas nosaka, ka darba grupa izstrādā pasākumu plānu un koordinē valsts institūciju, pašvaldību un nevalstiskā sektora organizēto pasākumu īstenošanu, kā arī pamatojoties uz Ministru prezidenta 2013.gada 31.maija rezolūcijā Nr.111-1/54 doto uzdevumu sagatavot un iesniegt izskatīšanai Ministru kabinetā informatīvo ziņojumu par Latvijas Tautas frontes 25.gadadienas atzīmēšanai nepieciešamā finansējuma nodrošināšanu.

**I. Esošās situācijas apraksts**

Ar Ministru prezidenta 2012.gada 12.jūlija rīkojumu Nr.266 izveidota koleģiāla un koordinējoša institūcija, kuras uzdevums ir izstrādāt pasākumu plānu un koordinēt valsts institūciju, pašvaldību un nevalstiskā sektora organizēto pasākumu īstenošanu Latvijas Tautas frontes dibināšanas 25.gadskārtas atzīmēšanai. Darba grupa ir identificējusi šādus pasākumus:

1. Latvijas Atmodas sveikšanas pasākums ar noslēguma sarīkojumu pie Brīvības pieminekļa 2013.gada 5.oktobrī;
2. konferences Latvijas Republikas Saeimā „Latvijas Tautas frontes uzvara Augstākās Padomes vēlēšanās – parlamentārisma atjaunošana Latvijā” atspoguļojums LTV1;
3. fotogrāfiju izstāde pilsētvidē;
4. piemiņas zīmju izveide un novietošana pie ēkām, kas saistītas ar Latvijas Tautas frontes darbību Rīgā, Baltijas ceļam veltīts zemcilnis Eiropas Parlamenta ēkā Briselē;
5. konkursi Latvijas skolu jaunatnei;
6. „Muzejs skolās” – muzeobusa izbraukumi pa Latvijas skolām;
7. Latvijas Tautas frontes jubilejas un Latvijas Republikas 95.gadadienas svinīgie koncerti Rīgā un Latvijas reģionos;
8. informatīvs šķirklis Latvijas oficiālajā *Facebook* lapā;
9. līdzfinansējums grāmatas „Latvijas Tautas fronte Tukuma rajonā. Cerētais un sasniegtais” izdošanai;
10. līdzfinansējums Jāņa Škapara grāmatas „Barjerskrējiens II” izdošanai;
11. līdzfinansējums S. Kalnietes grāmatas “Es lauzu. Tu lauzi. Mēs lauzām. Viņi lūza.” tulkojuma angļu valodā izdošanai.

Minēto pasākumu kopums nodrošinās Latvijas Tautas frontes 25 gadu jubilejas norises gan nacionālā mērogā, gan starptautiski.

**Latvijas Atmodas sveikšanas pasākums ar noslēguma sarīkojumu pie Brīvības pieminekļa 2013.gada 5.oktobrī**

Tautas frontes 25 gadu jubilejas atzīmēšanai pie Brīvības pieminekļa plkst.18.00 notiks Latvijas Folkloras kopu dižkoncerts. Tas pulcēs kopā folkloras kopas no daudziem Latvijas novadiem. Koncerta programmu caurvīs latviešu tautas dziesmas kā tautas garīgā spēka avots cauri gadsimtiem. Vienlaikus folkloras kopas arī apdziedās gan aizvadītajos 25 gados Latvijā pieredzēto, gan atmodas laika personības.

Pasākuma norises vietā tiks izvietoti 2 lielie ekrāni. Uz tiem tiks rādīti iepriekš sagatavoti videomateriāli, kas par Latvijas Tautas frontes aizsākumiem un tā laika notikumiem vēstīs, izmantojot tā laika preses materiālus – kā fotogrāfijas, tā publikācijas un ziņas. Tiks izmantoti un pretstatīti laikraksti, kas aizstāvēja un kas kritiski vērsās pret notiekošajām pārmaiņām, tādējādi atspoguļojot informatīvo cīņu.

Sarīkojumu īstenošanas izmaksas ir 42 501 Ls. Noslēguma sarīkojumu organizēs Latvijas Nacionālais kultūras centrs sadarbībā ar Folkloras kopu „Skandinieki”.

**Konferences Latvijas Republikas Saeimā „Latvijas Tautas frontes uzvara Augstākās Padomes vēlēšanās – parlamentārisma atjaunošana Latvijā” atspoguļojums LTV1**

Lai nodrošinātu Latvijas Republikas Saeimas rīkotās konferences „Latvijas Tautas frontes uzvara Augstākās Padomes vēlēšanās – parlamentārisma atjaunošana Latvijā”, kas notiks 2013.gada 1.oktobrī Latvijas Republikas Saeimā, pieejamību Latvijas sabiedrībai, pasākuma translāciju LTV1 kanālā nodrošina Latvijas Televīzija. Konferences atspoguļojuma LTV1 izmaksas ir 2 000 Ls.

**Fotogrāfiju izstāde pilsētvidē**

Foto izstāde paredzēta kā vizuāla vēsturiska retrospekcija Latvijas Tautas frontes darbības un organizēto norišu atspoguļošanai, kas vainagojās ar Latvijas valstiskās neatkarības iegūšanu, iestāšanos ES un NATO, nedaudz ieskicējot arī padomju valdīšanas pēdējos gadus – ar kritušajiem Afganistānas karā, ar rindām pie veikaliem utt. Lai samazinātu izstādes izmaksas, par pamatu paredzēts izmantot izstādi, kuru izstādes kurators Ilmārs Znotiņš izveidoja 2011.gadā kā veltījumu Latvijas Neatkarības deklarācijas atjaunošanas 20.gadadienai. No 70 attēliem tiks nomainīti 20, šādi pārceļot uzsvaru no Deklarācijas procesa uz Latvijas Tautas frontes paveikto. Izstāde paredzēta izvietošanai Doma laukumā 2013.gada rudenī. Tā būs brīvdabas bez maksas apskatāma lielformāta attēlu 100x150cm izstāde, ko paredzēts apgaismot diennakts tumšajā laikā.

Izstādi nodrošina biedrība „Tautas Frontes muzeja sabiedriskā padome”. Izstādes izmaksas ir 14 990 Ls.

**Piemiņas zīmju izveide**

Latvijas Tautas frontes 25 gadu jubilejas pasākumu ietvaros tiks izveidotas piemiņas zīmes, ko novietos vietās, kas saistītas ar Latvijas Tautas frontes darbību Rīgā. Piemiņas zīmes tiks novietotas pie Kongresu nama K.Valdemāra ielā 5 – Latvijas Tautas frontes dibināšanas kongresa norises vietas, pie nama K.Barona ielā 12 (bijušais Benjamiņu nams) – Latvijas Tautas frontes veidošanās iniciatīvas grupas atrašanās vieta 1988.gada vasarā un rudenī, pie ēkas Smilšu ielā 8 – Latvijas Tautas frontes vadības un Latvijas Tautas frontes Politiskās un Ārlietu komisijas atrašanās vieta laika periodā no 1989 – 1990.

Atzīmējot 25.gadadienu kopš Latvijas, Lietuvas un Igaunijas tautas kustību nodibināšanās, Eiropas Parlamenta ēkas Briselē 1.stāva lielajam gaitenim tiks piešķirts Baltijas ceļa nosaukums. Gaitenī tiks novietots mākslas objekts – zemcilnis – kā simboliska zīme, kas iezīmēs Baltijas ceļa aleju kā Latvijas dāvanu Eiropas Parlamentam.

Piemiņas zīmju izveides un uzstādīšanas izmaksas ir 7 760 Ls. Piemiņas zīmju īstenošanu nodrošina biedrība „Tautas Frontes muzeja sabiedriskā padome”.

**Konkursi Latvijas skolu jaunatnei**

1. Skolēnu prozas darbu konkurss „Manas ģimenes liecības”

Pamatskolas (5.-9.klase) klašu skolēni raksta publicistiskos darbus (apraksts, eseja, miniatūra, hronika u.c.), kas balstīti uz savas ģimenes (vecāku, krustvecāku vai vecvecāku) atmiņām par Tautas atmodas brīžiem, emocijām, pieredzējumiem utt. Konkursa dalībnieki, iegūstot jaunas zināšanas un emocionālu pieredzi par tā laika notikumiem, stiprina saites ar savu ģimeni, dzimtu, kā arī attīsta prasmes veidot dialogu, noskaidrot svarīgāko, sarunu rezultātā radoši apkopot informāciju un to atspoguļot prozas sacerējumā. Konkursa noslēgumā tiek organizēts labāko darbu lasījumu sarīkojums.

1. Skolēnu zīmējumu konkurss „Mans novads” vai „Mana pilsēta”

Sākumskolas (1.-4.klase) skolēni veido zīmējumus, kuros atklājas, ar ko skolēns lepojas savā novadā vai pilsētā, ko skaistu, sirdij mīļu viņš tajā saskata, par ko priecājas. Reizē tā ir pateicība visiem, kas cīnījās, lai bērni savā novadā, pilsētā, Latvijā justos labi. Darba vizītkartē tiek pievienots īss darba idejas apraksts. Konkurss beidzas ar izstādes iekārtošanu un labāko darbu autoru apbalvošanu.

3. Skolēnu videointerviju konkurss sociālajos tīklos „Tās dienas acīm”

Konkursā piedalās vidusskolēni (10.-12.klase). Skolēns/skolēnu grupa veido videointervijas ar sabiedrībā pazīstamiem cilvēkiem – gan tautfrontiešiem, gan Augstākās padomes deputātiem, gan tā laika politiskās dzīves veidotājiem. Konkursa noslēgumā tiek organizēta konference, kurā jaunieši dalās savā pieredzē par paveikto un kurā tiek apbalvoti labākie.

Konkursus īstenošanas izmaksas – 10 708 Ls. Konkursu norisi nodrošina Izglītības un zinātnes ministrija.

**„Muzejs skolās” – muzeobusa izbraukumi pa Latvijas skolām**

1991.gada barikāžu muzeja rīcībā esošajā autobusā, kura salons ir pielāgojams interaktīvu izstāžu veidošanai, tiks izveidota izstāde par Latvijas Tautas frontes vēstures tematiku. 2013.gada septembrī – oktobrī tiks organizēti muzeobusa izbraukumi uz Latvijas skolām, tādējādi sniedzot iespēju skolēniem atraktīvā veidā iepazīties ar Latvijas Tautas frontes vēstures materiāliem. Izbraukumā piedalīsies un ar skolēniem komunicēs arī muzejpedagoģijas speciālists un Latvijas Tautas frontes kādreizējie vadītāji.

Tiek plānoti muzeobusa izbraukumi uz 20 skolām visā Latvijas teritorijā, konkrētus maršrutus un grafiku saskaņojot ar Izglītības un zinātnes ministriju. Prognozējams, ka ar jaunāko laiku vēsturi izbraukumu nodarbību laikā tiks iepazīstināti apmēram 15 – 20 tūkstoši skolēnu.

Interaktīvās izstādes izveidošana, izbraukumos iesaistītā personāla darba apmaksa, kā arī autobusa ekspluatācijas izdevumi ir 4 814 Ls. Muzeobusa izbraukumus nodrošina 1991.gada barikāžu dalībnieku biedrība.

**Latvijas Tautas frontes jubilejas un Latvijas Republikas 95.gadadienas svinīgie koncerti Rīgā un Latvijas reģionos**

Koncerti notiks 2013.gada 18.novembrī vienlaicīgi Talsos, Tukumā, Smiltenē, Rēzeknē un Rīgā.  Tiks nodrošināta Valsts prezidenta dalība Rīgas koncertā, kā arī Valsts prezidenta uzrunas tiešraides reģionālajos koncertos. Par pasākumiem atbildīgās institūcijas – Valsts prezidenta kanceleja sadarbībā ar Kultūras ministriju. Reģionālo koncertu nodrošināšanai Kultūras ministrijas budžetā ir jau paredzēti līdzekļi 20 000 Ls apmērā, taču nepieciešams papildu finansējums koncertam Rīgā.

Koncertu sagatavošanu un norisi nodrošina VSIA „Latvijas Koncerti”. Koncerta izmaksas ir 14 385 Ls.

**Informatīvs šķirklis Latvijas oficiālajā *Facebook* lapā**

Interaktīvs, informatīvs šķirklis Latvijas oficiālajā "Facebook" lapā. Programmēšanas, dizaina darbi aplikācijas izveidei. Informatīvie materiāli ārvalstu auditorijas informēšanai par Latvijas Tautas fronti.

Informatīvā šķirkļa izveidi nodrošina Latvijas institūts. Šķirkļa izmaksas ir 5 998 Ls.

**Līdzfinansējums grāmatas „Latvijas Tautas fronte Tukuma rajonā. Cerētais un sasniegtais” izdošanai**

Pieminot Latvijas Tautas frontes notikumus, godinot Latvijas Tautas frontes dibināšanas aktīvistus un stiprinot sabiedrības vēsturisko atmiņu, biedrība „Vēsturiskā atmiņa” ir sagatavojusi grāmatu „Latvijas Tautas fronte Tukuma rajonā. Cerētais un sasniegtais.” Grāmatā apkopots dokumentālais un atmiņu materiāls, analīze par Latvijas Tautas frontes mērķu īstenošanu neatkarīgajā Latvijā.

Grāmatas tirāžas lielāko daļu paredzēts dāvināt skolām, bibliotēkām, pašvaldībām, autoriem.

Grāmatas sagatavošanu finansē bijušā Tukuma rajona pašvaldības, tās kopējas izmaksas sastāda Ls 10 037 Ls izdošanai ir nepieciešamas līdzfinansējums – 986 Ls. Grāmatas izdošanu nodrošina biedrība „Vēsturiskā atmiņa” sadarbībā ar biedrību „Tautas Frontes muzeja sabiedriskā padome”.

**Līdzfinansējums Jāņa Škapara grāmatas „Barjerskrējiens II” izdošanai**

Jāņa Škapara grāmata „Barjerskrējiens II” uz autora dienasgrāmatu bāzes ataino laikraksta „Literatūra un Māksla” garīgās pretestības akcijas 20.gadsimta astoņdesmitajos gados, rāda Trešās atmodas aizsākumus, radošās un akadēmiskās inteliģences lomu, arī paša autora patiesības meklējumu ceļus.

Grāmatu plānots izdot 2000 eksemplāru lielā metienā, kam nepieciešams līdzfinansējums – 4 000 Ls. Grāmatas izdošanu nodrošina biedrība „Tautas Frontes muzeja sabiedriskā padome”.

**Līdzfinansējums S. Kalnietes grāmatas “Es lauzu. Tu lauzi. Mēs lauzām. Viņi lūza.” tulkojuma angļu valodā izdošanai**

Grāmatā „Es lauzu. Tu lauzi. Mēs lauzām. Viņi lūza.”, kas latviski izdota 2000.gadā, autore stāsta par latviešu tautas Trešo Atmodu, par Latvijas Tautas frontes rašanos un darbību līdz 1990.gada 4.maijam, kad pieņēma “Deklarāciju par Latvijas Republikas neatkarības atjaunošanu”.

Grāmatas tulkojums angļu valodā ļaus iepazīt starptautiskai auditorijai vienu no spilgtākajiem posmiem Latvijas vēsturē – Trešo atmodu.

Plānotā tirāža – 500 eksemplāri. Nepieciešamais finansējums grāmatas tulkojuma izdošanai – 3 354 Ls. Grāmatas izdošanu nodrošina Ārlietu ministrija.

**II. Nepieciešamais finansējums pasākumu nodrošināšanai**

**(t.sk. PVN, saskaņā ar likumu „Par pievienotās vērtības nodokli)**

**1. Latvijas Atmodas sveikšanas pasākums ar noslēguma sarīkojumu pie Brīvības pieminekļa 2013.gada 5.oktobrī**

|  |  |  |  |
| --- | --- | --- | --- |
| **NNr. p.k.** | **Pozīcija** | **Summa (Ls)** | **Piezīmes** |
| **1.** | Autorhonorāri | 9 750 | Arhīvu materiālu atlase - drukātās preses un video materiālu atlase (2 cilv. x 800 Ls) , videomateriālu (atlasīto materiālu) režija (Ls 600), scenārija izveide (Ls 1 000), muzikālā materiāla atlase (Ls 800), pasākuma režija (Ls 1 500) , scenogrāfijas koncepcija (Ls 1 200), pasākuma vadītāji (Ls 250), latviešu tautas dziesmu aranžijas (Ls 500) , izpildītājmākslinieku honorāri (profesionālie un amatieru folkloras un postfolkloras grupas) Ls 2 300 |
| 2. | Darba samaksa | 3 010 | Projekta vadītājs (2 mēn. x 700 Ls ), koordinatori novados (5 cilv.x 280 Ls), asistenti pasākumā (7 cilv.x 30 Ls) |
| 3 | Darba devēja valsts sociālās apdrošināšanas obligātās iemaksas | 726 | VSAOI 24.09 % |
| 4. | Pakalpojumi, preces u.c. ārpakalpojumi | 29 015 | Audio vizuālais un skatuves nodrošinājums, t.sk. 2 LED ekrānu noma (Ls 17 000), scenogrāfijas realizācijas izdevumi (Ls 6 000), pasākuma civiltiesiskā apdrošināšana (Ls 200), maksājumi AKKA/LAA (Ls 200), elektrības nodrošinājums (ģeneratora īre un degviela) Ls 1 000, apsardzes pakalpojumi ( 8 cilv./ 6.04 Ls x 16 h =Ls 774); palīgmateriāli un saimnieciskie izdevumi, t.sk. teritorijas uzkopšana pēc pasākuma, papildus atkritumu urnu izvietošana (Ls 1 341), mēģinājumu telpu īre (Ls 1 000), transporta pakalpojumi (Ls 1 500) |
|  | **KOPĀ:** | 1. **501** |  |

1. **Konferences Latvijas Republikas Saeimā „Latvijas Tautas frontes uzvara Augstākās Padomes vēlēšanās – parlamentārisma atjaunošana Latvijā” atspoguļojums LTV1**

|  |  |  |  |
| --- | --- | --- | --- |
| **NNr. p.k.** | **Pozīcija** | **Summa (Ls)** | **Piezīmes** |
| 1. | Radošās darba grupas amatalgas | 607 | Veidojas no VSIA „Latvijas Televīzija” apstiprinātās stundu darba apmaksas radošajiem darbiniekiem: daudzkameru režisors – 48 h x Ls 6,63 = Ls 318, 24 Ls; redaktors - 33 h x Ls 6,17 = Ls 203,79 Ls; režisora asistents – 29 h x Ls 2, 93 = Ls 84,97 Ls; |
| 2. | Darba devēja valsts sociālās apdrošināšanas obligātās iemaksas | 147 | VSAOI 24.09 % |
| 3. | Tehniskā personāla amatalgas | 728 | Veidojas no VSIA „Latvijas Televīzija” apstiprinātās stundu darba apmaksas tehniskajiem darbiniekiem: 1.kateg.operators 8 h x Ls 6,14 = Ls 49,12; 2.kateg. operatori (3 operat.; h kopā) – 28 h x Ls 5,70 = Ls 159,60; skaņu režisors - 10 h x Ls 5,44 = Ls 54,40; šoferis 8 h x Ls 2,64 = Ls 21,12;  PTS Daugava komanda (5 inž., 2 autovad.) 12 h x Ls 36,98 = Ls 443,76 |
| 4. | Darba devēja valsts sociālās apdrošināšanas obligātās iemaksas | 176 | VSAOI 24.09 % |
| 5. | Pakalpojumi | 282 | IT un sakaru pakalpojumi, elektrības pieslēgums Latvenergo, autortiesības, DVD kopiju izgatavošana |
| 6. | Materiāli | 60 | Degviela pārvietojamajai televīzijas stacijai (PTS), apkalpojošajam transportam |
|  | **KOPĀ:** | **2 000** |  |

1. **Fotogrāfiju izstāde pilsētvidē**

|  |  |  |  |
| --- | --- | --- | --- |
| **Nr. p.k.** | **Pozīcija** | **Summa (Ls), t.sk. PVN** | **Piezīmes** |
| 1. | Fotoizdruku 100x150cm izgatavošana un laminēšana | 605 | 20 fotoizdrukas x 30.25 Ls = 605 Ls |
| 2. | Stendu īre | 2 965 | 35 stendi x14 dienas x 6.05 Ls/dienā = 2 965 Ls |
| 3. | Fotostendu montāžas darbi | 551 | 15.73 Ls x 35 stendi = 551 Ls |
| 4. | Fotostendu demontāžas darbi | 551 | 15.73 Ls x 35 stendi = 551 Ls |
| 5. | Fotoizdruku uzlīmēšana un noformēšana | 182 | 20 fotoizdrukas x 9.08 Ls = 182 Ls |
| 6. | Elektrodarbi | 607 | Stendu elektropieslēgums, sadales skapja (ar elektiskajiem automātiem) noma, elektrības kabeļu noma |
| 7. | Elektrības penāļu „Cappa” noma | 55 | SIA “NA” |
| 8. | Stendu transportēšana uz izstādes vietu | 424 |  |
| 9. | Stendu transportēšana no izstādes vietas | 424 |  |
| 10. | Betona bloku transportēšana un novietošana (auto ar manipulatoru) | 382 |  |
| 11. | Betona bloku demontāža un aizvešana (auto ar manipulatoru) | 382 |  |
| 12. | Izstādes laukuma apsaimniekošana | 2 372 | Rīgas domes Satiksmes departaments |
| 13. | Izstādes apsardze | 1 815 |  |
| 14. | Apdrošināšana | 182 |  |
| 15. | Elektrības patēriņš stendu apgaismošanai nakts laikā | 528 | Pēc 2009.gada pēc pasākuma tāmes aprēķiniem |
| 16. | Autoratlīdzība autoriem | 2 118 | Autoratlīdzību veido 30.26 Ls par katru izstādīto darbu. Kopumā 35 stendi. Uz katra stenda izvietoti 2 darbi = 30.26 Ls x 70 =2 118 Ls |
| 17. | Administratīvās izmaksas | 847 | Izstādes koncepcija 484 Ls, bilžu atlase 206 Ls, līgumi ar autoriem 85 Ls, izstādes nodrošināšana 72 Ls |
|  | **KOPĀ:** | **14 990** |  |

1. **Piemiņas zīmju izveide**

|  |  |  |  |
| --- | --- | --- | --- |
| **NNr. p.k.** | **Pozīcija** | **Summa (Ls)** | **Piezīmes** |
| **1.** | **Piemiņas zīmes Rīgā** | **2 960** | Ieskaitot nodokļus |
| 1.1. | Projekta un maketu izstrāde | 242 | 60.50 Ls x 4 plāksnes |
| 1.2. | Izgatavošana un stiprināšana | 1 815 | 453.75 Ls x 4 plāksnes |
| 1.3. | Transports | 655 | Laukakmeņa transportēšana |
| 1.4. | Administratīvās izmaksas | 248 | 1 Projekta koordinatora alga projekta saskaņošanai, atļauju saņemšanai u.c. darbību veikšanai x 1 mēn. = 248 Ls, t.sk. VSAOI 24.09 % |
| **2.** | **Zemcilnis Briselē** | **4 800** | Ieskaitot nodokļus |
| 2.1. | Projekta izstrāde | 3 000 | Autoratlīdzība māksliniekam par dizaina izstrādi un izgatavošanu |
| 2.2. | Materiāli un izgatavošana | 1 400 | Misiņa plāksne ar apzeltītām un apsudrabotām detaļām (plāksnes izmērs 60 x 80 cm, plāksnes biezums 4 cm, plāksnes svars 20 kg |
| 2.3. | Transports | 400 | Lidojums Rīga - Brisele - Rīga ar nododamo bagāžu; transporta pakalpojumi nokļūšanai no Briseles lidostas līdz Eiropas Parlamentam |
|  | **KOPĀ:** | **7 760** |  |

1. **Konkursi Latvijas skolu jaunatnei**

|  |  |  |  |
| --- | --- | --- | --- |
| **Nr. p.k.** | **Pozīcija** | **Summa (Ls)** | **Piezīmes** |
|  | **Skolēnu prozas darbu konkurss „Manas ģimenes liecības”** | **4 620** |  |
|  | Iesniegto darbu izvērtēšana | 2 250 | (5 Ls x 450 gab.) Iesniegto darbu vērtēšanā iesaistītas 15 personas. |
|  | Apbalvošana (diplomi, pateicības, balvas) | 1 650 | (150 gab. X Ls 10; 300 gab. X Ls 0.50) |
|  | Noslēguma pasākuma organizēšana | 720 | Muzikālais noformējums 4 st. X Ls 20; pasākuma vadīšana Ls 40; kafijas pauze Ls 600 (300 pers. X Ls 2). |
|  | **Skolēnu zīmējumu konkurss „Mans novads” vai „Mana pilsēta”** | **2 968** |  |
|  | Iesniegto darbu izvērtēšana | 320 | (4 personas x 8 st. X 10 Ls).Iesniegto darbu izvērtēšanā iesaistītas 4 personas (tā kā parasti tiek iesniegti tūkstošiem zīmējumu, mākslinieka darbs vērtēšanā tiek aprēķināts stundās). |
|  | Apbalvošana (diplomi, pateicības, balvas) | 1 650 | (150 gab. X Ls 10; 300 gab. X Ls 0.50) |
|  | Izstādes iekārtošana | 278 | Izstādes noformēšana, t.sk. materiālu iegāde |
|  | Noslēguma pasākuma organizēšana | 720 | Muzikālais noformējums (4 st. X Ls 20); pasākuma vadīšana Ls 40; kafijas pauze Ls 600 (300 pers. X Ls 2) |
|  | **Skolēnu videointerviju konkurss sociālajos tīklos „Tās dienas acīm”** | **3 120** |  |
|  | Iesniegto darbu izvērtēšana | 1 500 | (300 darbi x 5 Ls). Iesniegto darbu vērtēšanā iesaistītas 15 personas. |
|  | Apbalvošana (diplomi, pateicības, balvas) | 1 100 | (100 gab. X Ls 10; 200 gab. X Ls 0.50) |
|  | Noslēguma pasākuma organizēšana | 520 | Muzikālais noformējums (4 st. X Ls 20); pasākuma vadīšana Ls 40; kafijas pauze Ls 400 (200 pers. X Ls 2) |
|  | **KOPĀ:** | **10 708** |  |

1. **„Muzejs skolās” – muzeobusa izbraukumi pa Latvijas skolām**

|  |  |  |  |
| --- | --- | --- | --- |
| **NNr. P. K.** | **Pozīcija** | **Summa (Ls)** | **Piezīmes** |
| **1.** | **Izstādes sagatavošana** | **900** |  |
| 1.1. | Koncepcijas izstrāde | 200 |  |
| 1.2. | Materiālu atlase un sagatavošana | 400 |  |
| 1.3. | Muzejpedagoģisko programmu izstrāde | 300 | Trīs programmas klašu grupām: 1.-4.klase, 5.-9.klase, 10.-12.klase |
| **2.** | **Atlīdzība** | **1 614** |  |
| 2.1. | Šofera atalgojums | 500 |  |
| 2.2. | Muzejpedagogu atalgojums | 600 |  |
| 2.3. | Programmas koordinatora atalgojums | 200 |  |
| 2.4. | Nodokļi | 314 | VSAOI 24.09 % - par pozīcijām 2.1., 2.2., 2.3. |
| **3.** | **Autobuss** | **2 300** |  |
| 3.1. | Autobusa vizuālais noformējums | 500 | Pasākuma simbolika, LTF muzeja logo u.c. |
| 3.2. | Autobusa ekspluatācijas izdevumi | 1 200 | Degviela, amortizācija |
| 3.3. | Pasākuma un transporta apdrošināšana | 600 |  |
|  | **KOPĀ:** | **4 814** |  |

1. **Latvijas Tautas frontes jubilejas un Latvijas Republikas 95.gadadienas svinīgie koncerti Rīgā un Latvijas reģionos**

|  |  |  |  |
| --- | --- | --- | --- |
| **NNr. P. K.** | **Pozīcija** | **Summa (Ls)** | **Piezīmes** |
| 1. | Mākslinieku honorāri | 2 725 | Honorārs izpildītājiem (mākslinieki (Liepājas simfoniskais orķestris) – 925 Ls, 2 koncerta vadītāji – 800 Ls, režisors – 1 000 Ls). Koncerts Rīgā |
| 2. | Tehniskie izdevumi koncertu organizēšanai | 210 | Autortiesības 95 Ls, ziedi māksliniekiem 115 Ls |
| 3. | Papildus tehniskās izmaksas | 11 450 | Autoratlīdzības - scenogrāfam 650 Ls un gaismu māksliniekam 550 Ls; Uzņēmuma līgumi – tehnisko darbu vadītājs – 650 Ls un izrādes vadītājs – 150 Ls; Gaismu tehnikas montāža – 600 Ls un demontāža – 600 Ls; Video tehnikas operators – 300 Ls; videoprojekciju nodrošinājums (2 ekrāni, 4 projektori) – 4 000 Ls; scenogrāfijas materiāli – 1 000 Ls; Scenārijs – 650 Ls; Skaņas tehnikas montāža 150 Ls un demontāža – 150 Ls; Skaņas tehnikas noma – 1 500 Ls; Tehniskā apkalpošana – 500 Ls. |
|  | **KOPĀ:** | **14 385** |  |

1. **Informatīvais šķirklis Latvijas oficiālajā *Facebook* lapā**

|  |  |  |  |
| --- | --- | --- | --- |
| **NNr. P. K.** | **Pozīcija** | **Summa (Ls)** | **Piezīmes** |
| **1.** | **Digitālais risinājums Latvijas oficiālajai mājas lapai Facebook** | **2 999** |  |
| 1.1. | Infografika satura izstrāde | 400 | -Radošā koncepta izstrāde - informatīvā šķirkļa idejas sagatavošana, koncepta izstrāde  Stundas likme 45x5 stundas=225LVL  -Vēstures redaktora iesaiste tekstu sagatavošanā  Stundas likme 30x2=60 LVL  -Transporta pakalpojumi un tehniskie izdevumi=25LVL  -Piedāvājuma vizuālā noformējuma izstrāde - 2 varianti  Stundas likme 30x3=90 LVL |
| 1.2. | Teksta redaktors un korektors | 249 | Infografikas tekstu sagatavošana  Tekstu korekcija  Atlīdzības pamatojums:  Teksta redaktors  Stundas likme 32.50 x6=195 LVL  Teksta korektors  Stundas likme 27 x2 LVL=54LVL |
| 1.3. | Fotogrāfijas infografikai | 200 | Imidžbankas bildes, provizoriskās izmaksas ņemot vērā Latvijas autoru biedrība “Autortiesību un komunicēšanās konsultāciju aģentūras cenrādi bilžu iegādei un autortiesību apmaksai. |
| 1.4. | Infografikas dizaina izstrāde | 700 | -Vizuāļu apstrāde - bilžu apstrāde, tekstu izvietošana  Stundas likme 25x 8=200 LVL  -tekstu korekciju iestrāde, nodošanas sagatavošana, programmēšana  Stundas likme 25x9=225LVL  -Vizuālā noformējuma sagatavošana, korekciju iestrāde  Stundas likme 25x7=175LVL  -Hronoloģiskais infografiks, vizuāļi pie ziņām  Stundas likme 20x5=100 LVL |
| 1.5. | Infografika programmēšana | 1 000 | -Hronoloģiskā infografika aplikācijas izstrāde – griešana  Stundas likme 25x10=250 LVL  -Programmēšana, testēšana uz dažādiem pārlūkiem  Stundas likme 25x15=375LVL  -Dizainu izstrādes koordinācija, skaņošana, korekciju  Stundas likme 25x10=250 LVL  -Darbu koordinācija, vizuāļu nodošanas koordinācija  Stundas likme25x5=125LVL |
| 1.6. | Informācijas apstrāde un atlase – mediju arhīvi | 450 | Tekstu atlase, vēsturiskās bildes, autortiesības  Stundas likme 25x18=450 LVL |
| **2.** | **Materiāli Latvia.eu mājas lapai, ko izmantot arī Latvijas oficiālajai mājas lapai** ***Facebook*** | **2 999** |  |
| 2.1. | Programmēšana | 2 430 | -Dizainu izstrādes koordinācija, skaņošana, korekciju  Stundas likme 30x12=360 LVL  -Darbu koordinācija, vizuāļu nodošanas koordinācija  Stundas likme 30x9=270 LVL  -Aplikācijas “Uzbūvē savu valsti” izstrāde  Stundas likme 30x13=390 LVL  -Vizuālā noformējuma sagatavošana, korekciju iestrāde  Stundas likme 30x13=390 LVL  -Aplikācija “Uzbūvē savu valsti”, vizuāļi pie ziņām  Stundas likme 30x12=360 LVL  -Vizuāļu apstrāde - bilžu apstrāde, tekstu izvietošana  Stundas likme 30x10=300 LVL  -Tekstu korekciju iestrāde, nodošanas sagatavošana programmēšanai  Stundas likme 30x12=360 LVL |
| 2.1. | Pielāgošana Facebook prasībām | 569 | -Aplikācijas griešana, programmēšana  Stundas likme – 25x17.20 = 430 LVL  -Aplikācijas testēšana uz dažādiem pārlūkiem – 23 x 6.0434 = 139 LVL |
|  | **KOPĀ:** | **5 998** |  |

1. **Līdzfinansējums grāmatas „Latvijas Tautas fronte Tukuma rajonā. Cerētais un sasniegtais” izdošanai**

|  |  |  |  |  |  |  |
| --- | --- | --- | --- | --- | --- | --- |
| **NNr. P. k.** | **Pozīcija** | | **Summa (Ls)** | | **Piezīmes** | |
| **1.** | Grāmatas izgatavošana | |  | |  | |
| **1.1.** | Tipogrāfijas izdevumi | | 880,00 | |  | |
| **1.2.** | PVN 12% | | 106,00 | | 1391.76  12989.76 | |
|  | | **KOPĀ:** | **986** |  | |

1. **Līdzfinansējums Jāņa Škapara grāmatas „Barjerskrējiens II” izdošanai**

|  |  |  |  |  |  |  |
| --- | --- | --- | --- | --- | --- | --- |
| **NNr. P. k.** | **Pozīcija** | | **Summa (Ls)** | | **Piezīmes** | |
|  | Literārā redaktūra | | 200 | |  | |
|  | Zinātniskā redaktūra | | 150 | |  | |
|  | Korektūra | | 200 | |  | |
|  | Atlīdzība grāmatas māksliniekam | | 100 | |  | |
|  | Izdevumu maketa izstrāde, tehniskais makets | | 184 | |  | |
|  | Materiālu iegāde un tipogrāfijas pakalpojumi | | 3 166 | | Tipogrāfiskās izmaksas kopā 5 115,85 lati, t. sk. pakalpojuma un materiālu maksa 4 567,72 Ls un PVN (12% grāmatu piegādēm) 548,13 Ls.   * No Valsts Kultūrkapitāla piešķīruma tiek segtas tipogrāfiskās izmaksas 740 Ls apmērā. * No izdevniecības resursiem tiek segtas izmaksas 1209,85 latu apmērā | |
|  | | **KOPĀ:** | **4 000** |  | |

1. **Līdzfinansējums S. Kalnietes grāmatas “Es lauzu. Tu lauzi. Mēs lauzām. Viņi lūza.” Tulkojuma angļu valodā izdošanai**

|  |  |  |  |  |  |
| --- | --- | --- | --- | --- | --- |
| **NNr. P. k.** | **Pozīcija** | | **Summa (Ls)** | | **Piezīmes** |
| 1. | Tipogrāfijas izdevumi | | 2494 | | Tirāža 500 eks. |
| 2. | Maketēšana | | 500 | |  |
| 3. | PVN 12% | | 360 | | 12% |
|  | | **KOPĀ:** | **3 354** |  | | |

Norādīto izmaksu kopsummas nemainīsies, savukārt atsevišķas tāmju pozīcijas darba gaitā var tikt precizētas.

**III. Kopsavilkums**

Kopumā Latvijas Tautas frontes 25.gadadienas pasākumu organizēšanai ir nepieciešami **111 496 Ls**, no kuriem:

1. Latvijas Atmodas sveikšanas pasākumam ar noslēguma sarīkojumu pie Brīvības pieminekļa 2013.gada 5.oktobrī – 42 501 Ls;
2. konferences Latvijas Republikas Saeimā „Latvijas Tautas frontes uzvara Augstākās Padomes vēlēšanās – parlamentārisma atjaunošana Latvijā” atspoguļojumam LTV1 – 2 000 Ls;
3. fotogrāfiju izstādei pilsētvidē 14 990 Ls;
4. piemiņas zīmju izveidei un novietošanai pie ēkām, kas saistītas ar Latvijas Tautas frontes darbību Rīgā, Baltijas ceļam veltīta zemciļņa izveidei un novietošanai Eiropas Parlamenta ēkā Briselē – 7 760 Ls;
5. konkursu Latvijas skolu jaunatnei norises nodrošināšanai – 10 708 Ls;
6. „Muzejs skolās” – muzeobusa izbraukumiem pa Latvijas skolām – 4 814 Ls;
7. Latvijas Tautas frontes jubilejas un Latvijas Republikas 95.gadadienas svinīgā koncerta Rīgā nodrošināšanai – 14 385 Ls;
8. informatīvā šķirkļa Latvijas oficiālajā *Facebook* lapā izveidei – 5 998 Ls;
9. līdzfinansējumam grāmatas „Latvijas Tautas fronte Tukuma rajonā. Cerētais un sasniegtais” izdošanai – 986 Ls;
10. līdzfinansējumam Jāņa Škapara grāmatas „Barjerskrējiens II” izdošanai – 4 000 Ls;
11. līdzfinansējumam S.Kalnietes grāmatas “Es lauzu. Tu lauzi. Mēs lauzām. Viņi lūza.” Tulkojuma angļu valodā izdošanai – 3 354 Ls.

Kultūras ministrija sadarbībā ar iesaistītajām institūcijām ir izvērtējusi finansējuma pieprasījumu tāmes un sagatavojusi iesniegšanai Ministru kabinetā budžeta programmas "Līdzekļi neparedzētiem gadījumiem" līdzekļu pieprasījumu.

Kultūras ministre                                            Ž. Jaunzeme - Grende

Vīza: Valsts sekretārs G.Puķītis

2013.08.15. 9:37

3 481

L.Buševica 67330263

[liga.busevica@km.gov.lv](mailto:liga.busevica@km.gov.lv)

A.Alberta

67330259

[arta.alberta@km.gov.lv](mailto:Arta.alberta@km.gov.lv)